Document ID: 32010D0271

KOMMISSIONENS AFGØRELSE
af 11. maj 2010
om ændring af bilag II til beslutning 2008/185/EF for så vidt angår optagelse af Irland på listen over regioner, hvor der er iværksat godkendte nationale programmer for bekæmpelse af Aujeszkys sygdom
(meddelt under nummer K(2010) 2983)
(EØS-relevant tekst)
(2010/271/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig artikel 9, stk. 2, og
ud fra følgende betragtninger:
(1)
Ved direktiv 64/432/EØF er der fastsat bestemmelser om samhandelen i Fællesskabet med kvæg og svin. I direktivets artikel 9 er der fastsat kriterier for godkendelse af obligatoriske nationale programmer for bekæmpelse af visse smitsomme sygdomme, herunder Aujeszkys sygdom.
(2)
I Kommissionens beslutning 2008/185/EF af 21. februar 2008 om supplerende garantier med hensyn til Aujeszkys sygdom i medlemsstaternes samhandel med svin og om kriterier for de oplysninger, der skal gives om sygdommen (2), er der fastsat bestemmelser om de supplerende garantier vedrørende flytning af svin mellem medlemsstaterne. Disse garantier hænger sammen med klassifikationen af medlemsstaternes status for så vidt angår sygdommen.
(3)
Bilag II til beslutning 2008/185/EF indeholder en liste over medlemsstater eller regioner deraf, hvor der er iværksat godkendte nationale programmer for bekæmpelse af Aujeszkys sygdom.
(4)
Irland har forelagt Kommissionen dokumentation for sin status for så vidt angår Aujeszkys sygdom. Der er gennem flere år blevet gennemført et nationalt program for bekæmpelse af Aujeszkys sygdom i Irland.
(5)
Kommissionen har efter en gennemgang af den dokumentation, Irland har forelagt, konstateret, at det nationale bekæmpelsesprogram i Irland er i overensstemmelse med artikel 9, stk. 1, i direktiv 64/432/EØF. Irland bør derfor optages på listen i bilag II til beslutning 2008/185/EF.
(6)
Af hensyn til klarheden er det nødvendigt at foretage visse mindre ændringer i oplysningerne vedrørende Spanien i listen i bilag II til beslutning 2008/185/EF.
(7)
Bilag II til beslutning 2008/185/EF bør derfor ændres i overensstemmelse hermed.
(8)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
Bilag II til beslutning 2008/185/EF erstattes af teksten i bilaget til nærværende afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 11. maj 2010.

Labels: 17
0
3
6
18